ddrg/super_eurlex huggingface dataset:
Oficiālais Vēstnesis L 345 , 29/12/2001 Lpp. 0032 - 0032



Komisijas Regula (EK) Nr. 2594/2001 (2001. gada 28. decembris), ar kuru atkāpjas no Regulas (EK) Nr. 174/1999, ar ko nosaka sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 31. panta 14. punktu, tā kā: (1) Eksporta licenču derīguma termiņu nosaka 6. pants Komisijas Regulā (EK) Nr. 174/1999 [3], kurā jaunākie grozījumi izdarīti ar Regulu (EK) Nr. 2298/2001 [4]. Attiecībā uz sieru šādas licences ir derīgas līdz ceturtā mēneša beigām no to izdošanas dienas. Saskaņā ar divpusējo Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, kas parakstīts Luksemburgā 1999. gada 21. jūnijā, kompensāciju par sieru, kuru eksportē uz Šveici, atcels dienā, kad stāsies spēkā minētais nolīgums, ko pašlaik ratificē. Saskaņā ar minētā nolīguma 17. pantu tas stājas spēkā otrā mēneša pirmajā dienā pēc galīgā paziņojuma par ratifikācijas dokumentu deponēšanu vai pēc visu minētajā pantā norādīto nolīgumu apstiprināšanas. Lai nodrošinātu atbilstību Nolīguma noteikumiem šajā ziņā, konkrēto licenču derīguma termiņš jāsaīsina tā, lai, Nolīgumam stājoties spēkā, licences, kuras izdotas ar iepriekš noteiktu kompensāciju un kurās norādītais galamērķis ir Šveice, vairs nav derīgas. (2) Šajā regulā paredzētie pasākumi ir saskaņā ar Piena un piena produktu nozares pārvaldības komitejas atzinumu, IR PIEŅĒMUSI ŠO REGULU. 1. pants Neatkarīgi no Regulas (EK) Nr. 174/1999 6. panta c) apakšpunkta eksporta licences, kuras izdotas ar iepriekš noteiktu kompensāciju produktiem ar KN kodu 0406 un kurās norādīts, ka galamērķis ir Šveice, ir derīgas līdz nākamā mēneša beigām. 2. pants Šī regula stājas spēkā 2002. gada 1. janvārī. To piemēro attiecībā uz licencēm, kas izdotas no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 28. decembrī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 193, 29.7.2000., 10. lpp. [3] OV L 20, 27.1.1999., 8. lpp. [4] OV L 308, 27.11.2001., 16. lpp. --------------------------------------------------
Oficiālais Vēstnesis L 331 , 27/12/2000 Lpp. 0001 - 0054



Padomes Regula (EK) nr. 2801/2000 (2000. gada 14. decembris), ar kuru groza Regulu (EK) Nr. 1255/96, kas uz laiku aptur autonomos Kopīgā muitas tarifa nodokļus dažiem rūpniecības ražojumiem un lauksaimniecības produktiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 26. pantu, ņemot vērā Komisijas priekšlikumu, tā kā: (1) Kopienas interesēs ir daļēji vai pilnīgi apturēt autonomos Kopīgā muitas tarifa nodokļus vairākiem ražojumiem, kas nav uzskaitīti Regulas (EK) Nr. 1255/96 Pielikumā [1]. (2) Pārvaldes racionalizācijas un lietotāju drošības labad zvejniecības produkti būtu jāiekļauj šajā regulā. (3) Lielākas skaidrības labad, ņemot vērā daudzos grozījumus, kas stājas spēkā 2001. gada 1. janvārī, Regulas (EK) Nr. 1255/96 pielikums būtu jāaizstāj ar pilnīgi jaunu pielikumu, IR PIEŅĒMUSI ŠO REGULU. 1. pants Regulu (EK) Nr. 1255/96 groza šādi: 1. virsrakstā un ceturtajā "apsvērumā" vārdus "rūpniecības ražojumi un lauksaimniecības produkti" aizstāj ar "rūpniecības ražojumi, lauksaimniecības un zvejniecības produkti"; 2. pielikumu aizstāj ar šās regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2001. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 14. decembrī Padomes vārdā — priekšsēdētājs D. Gillot [1] OV L 158, 29.6.1996., 1. lpp. Regulā jaunākie grozījumi izdarīti ar Regulu (EK) Nr. 1297/2000 (OV L 153, 26.6.2000., 1. lpp.) --------------------------------------------------
Oficiālais Vēstnesis L 323 , 20/12/2000 Lpp. 0003 - 0003



Komisijas Regula (EK) Nr. 2785/2000 (2000. gada 19. decembris), ar ko groza Regulu (EK) Nr. 296/96 par datiem, kas dalībvalstīm jānosūta, un par izdevumu, kurus finansē Eiropas Lauksaimniecības virzības un garantiju fonda (ELVGF) Garantiju nodaļa, ikmēneša iegrāmatošanu, un ar ko paredz dažus sīki izstrādātus Padomes Regulas (EK) Nr. 1259/1999 piemērošanas noteikumus EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu [1], un jo īpaši tās 4. panta 8. punktu, 5. panta 3. punktu un 7. panta 5. punktu, tā kā: (1) Saskaņā ar 122. panta 2. punktu Līgumā par vienotās valūtas ieviešanu Grieķijā no 2001. gada 1. janvāra [2] Padomes 2000. gada 19. jūnija Lēmumā 2000/427/EK ir norādīts, ka Grieķija ir izpildījusi vajadzīgos nosacījumus vienotās valūtas ieviešanai. (2) Padomes 1998. gada 3. maija Regulas (EK) Nr. 974/98 par eiro ieviešanu [3], kas grozīta ar Regulu (EK) Nr. 2596/2000 [4], 2. panta otrajā teikumā ir paredzēts, ka no 2001. gada 1. janvāra eiro kļūs par Grieķijas valūtu. (3) 4. panta 1.a punkta a) apakšpunktā Komisijas 1996. gada 16. februāra Regulā (EK) Nr. 296/96 par datiem, kas jānosūta dalībvalstīm, un par tādu ikmēneša izdevumu iegrāmatojumiem, kurus finansē Eiropas Lauksaimniecības virzības un garantiju fonda (ELVGF) Garantiju nodaļa, un ar ko paredz dažus sīki izstrādātus Padomes Regulas (EK) Nr. 1259/1999 [5] piemērošanas noteikumus, kurā jaunākie grozījumi izdarīti ar Regulu (EK) Nr. 2761/1999 [6], ir noteikts, ka iesaistītajām dalībvalstīm avansa maksājumus sakarā ar iegrāmatotiem ELVGF Garantiju nodaļas izdevumiem aprēķina un izmaksā eiro. Avansa maksājumi, kas izdarāmi 2001. gada janvāra sākumā, attiecas uz izdevumiem, kuri radušies no 2000. gada 16. oktobra līdz 2000. gada 30. novembrim. Tāpēc būtu jāparedz, ka šos avansa maksājumus Grieķijai pēdējoreiz maksā valsts valūtā. (4) Šajā regulā paredzētie pasākumi ir saskaņā ar Eiropas Lauksaimniecības virzības un garantiju fonda (ELVGF) komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 296/96 groza šādi: 1. Tās 3. panta 8. punkta b) apakšpunktu papildina ar šādu teikumu: "Attiecībā uz Grieķiju šo iespēju piemēro no 2001. gada 1. janvāra." 2. Regulas 4. panta 1.a punkta c) apakšpunktu papildina ar šādu teikumu: "Avansa maksājumus sakarā ar izdevumiem, kas Grieķijai radušies no 2000. gada 16. oktobra līdz 30. novembrim, maksā valsts valūtas vienībās vai valsts valūtā." 2. pants Šī regula stājas spēkā 2001. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 19. decembrī Komisijas vārdā — Komisijas loceklis Franz Fischler [1] OV L 160, 26.6.1999., 103. lpp. [2] OV L 167, 7.7.2000., 19. lpp. [3] OV L 139, 11.5.1998., 1. lpp. [4] OV L 300, 29.11.2000., 2. lpp. [5] OV L 39, 17.2.1996., 5. lpp. [6] OV L 331, 23.12.1999., 57. lpp. --------------------------------------------------
Oficiālais Vēstnesis L 280 , 04/11/2000 Lpp. 0037 - 0037



Komisijas Regula (EK) Nr. 2438/2000 (2000. gada 3. novembris), ar kuru groza Regulu (EK) Nr. 908/2000, ar ko nosaka sīki izstrādātus noteikumus tā atbalsta aprēķināšanai, kuru dalībvalstis piešķir ražotāju organizācijām zivsaimniecības nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. decembra Regulu (EK) Nr. 2792/1999, ar ko nosaka sīki izstrādātus noteikumus un kārtību attiecībā uz Kopienas struktūrpalīdzību zivsaimniecības nozarē [1], un jo īpaši tās 15. panta 4. punktu, tā kā: (1) 6. pants Komisijas 2000. gada 2. maija Regulā (EK) Nr. 908/2000, ar ko nosaka sīki izstrādātus noteikumus tā atbalsta aprēķināšanai, kuru dalībvalstis piešķir ražotāju organizācijām zivsaimniecības nozarē [2], nosaka sīki izstrādātus noteikumus pārejai no noteikumiem, kas ir spēkā līdz 1999. gada 31. decembrim, uz tiem, kuri stājas spēkā 2000. gada 1. janvārī. (2) Regulas (EK) Nr. 908/2000 6. panta 3. punkta noteikumi neatbilst 30. panta 2. punkta noteikumiem Padomes 1999. gada 21. jūnija Regulā (EK) Nr. 1260/1999, ar ko nosaka vispārējus noteikumus par struktūrfondiem [3]. Tāpēc stāvoklis būtu jālabo, grozot Regulu (EK) Nr. 908/2000. (3) Šajā regulā paredzētie pasākumi ir saskaņā ar Zivsaimniecības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 908/2000 6. panta trešo daļu aizstāj ar šādu: "Ja, pamatojoties uz Regulas (EEK) Nr. 3759/92 7. un 7.b pantu, dalībvalstis nolemj piešķirt atbalstu pēc 2000. gada 1. janvāra, tad atmaksu veic saistībā ar struktūrfondiem, kas attiecīgajai dalībvalstij plānoti laika posmā no 2000. gada līdz 2006. gadam." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2000. gada 1. janvāra. Regula uzliek saistības kopumā un ir tieši piemērojama visās dalībvalstīs. Briselē, 2000. gada 3. novembrī Komisijas vārdā — Komisijas loceklis Franz Fischler [1] OV L 337, 30.12.1999., 10. lpp. [2] OV L 105, 3.5.2000., 15. lpp. [3] OV L 161, 26.6.1999., 1. lpp. --------------------------------------------------
Oficiālais Vēstnesis L 272 , 25/10/2000 Lpp. 0015 - 0015



Komisijas Regula (EK) Nr. 2357/2000 (2000. gada 24. oktobris), ar kuru groza Regulu (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 31. panta 14. punktu, tā kā: (1) Saskaņā ar 5. panta 1. punktu Komisijas Regulā (EK) Nr. 1291/2000 [3], kas jāpiemēro no 2000. gada 1. oktobra, vairs nebūs iespējams izmantot eksporta licences ar iepriekš noteiktu kompensāciju par piegādēm bruņotajiem spēkiem, kā minēts 36. panta 1. punkta c) apakšpunktā Komisijas Regulā (EK) Nr. 800/1999 [4], kurā grozījumi izdarīti ar Regulu (EK) Nr. 1557/2000 [5]. Ņemot vērā šādu piegāžu ekonomisko nozīmīgumu piena nozarē, jāatkāpjas no Regulas (EK) Nr. 1291/2000 5. panta 1. punkta tā, lai nekavējoties atjaunotu iespēju iepriekš noteikt kompensāciju par šādām piena produktu piegādēm. (2) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Komisijas Regulas (EK) Nr. 174/1999 [6] 2. panta pirmajai daļai pievieno šādu daļu: "Tomēr, atkāpjoties no pirmās daļas, eksporta licenci ar iepriekš noteiktu kompensāciju var izmantot, lai piešķirtu kompensāciju par piena produktu eksportu, kā minēts 36. panta 1. punkta c) apakšpunktā Regulā (EK) Nr. 800/1999." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 24. oktobrī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 193, 29.7.2000., 10. lpp. [3] OV L 152, 24.6.2000., 1. lpp. [4] OV L 102, 17.4.1999., 11. lpp. [5] OV L 179, 18.7.2000., 6. lpp. [6] OV L 20, 27.1.1999., 8. lpp. --------------------------------------------------
Oficiālais Vēstnesis L 031 , 05/02/2000 Lpp. 0079 - 0080



Padomes Regula (EK) Nr. 285/2000 (2000. gada 4. februāris), ar ko grozīta Regula (EEK) 1859/82 par to, kā lauku saimniecību ieņēmumu noteikšanai atlasīt saimniecības, kas iesniedz grāmatvedības pārskatus EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1965. gada 15. jūnija Regulu Nr. 79/65/EEK, kas izveido tīklu grāmatvedības datu apkopošanai par lauku saimniecību ieņēmumiem un saimniecisko darbību Eiropas Ekonomikas kopienā [1] un kurā jaunākie grozījumi izdarīti ar Regulu (EEK) Nr. 1256/97 [2], un jo īpaši tās 4. panta 4. punktu, tā kā: (1) I pielikums Komisijas 1982. gada 12. jūlija Regulai (EEK) Nr. 1859/82 [3] par to, kā lauku saimniecību ieņēmumu noteikšanai atlasīt saimniecības, kas iesniedz grāmatvedības pārskatus, kurā jaunākie grozījumi izdarīti ar Regulu (EEK) Nr. 60/97 [4], nosaka to saimniecību skaitu pa apgabaliem, kas iesniedz grāmatvedības pārskatus. (2) Attiecībā uz Grieķiju to saimniecību kopējais skaits, kas iesniedz grāmatvedības pārskatus, 1985. gadam un turpmākiem gadiem ir noteikts 7200 saimniecības. Šis skaits kopš tā laika nav mainīts, kaut arī Grieķijā ir ievērojami samazinājies saimniecību skaits. Šī samazināšanās ir notikusi, reizē palielinoties saimniecību vidējam lielumam un vienādojoties to struktūrai, un tādējādi par pašreizējo mazāks saimniecību skaits nodrošina pietiekamu reprezentativitāti. Regulas (EEK) Nr. 1859/82 I pielikums tādēļ būtu jāgroza. (3) Šajā regulā paredzētie pasākumi saskan ar Kopienas Lauku saimniecību grāmatvedības datu tīkla komitejas atzinumu, IR PIEŅĒMUSI ŠO REGULU: 1. pants Regulas (EEK) Nr. 1859/82 I pielikuma tabulu attiecībā uz Grieķiju aizstāj ar šīs regulas pielikuma tabulu. 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī To piemēro no 1999. pārskata gada. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 4. februārī Komisijas vārdā — Komisijas loceklis Franz Fischler [1] OJ 109, 23.6.1965., 1859.,65. lpp. [2] OV L 174, 2.7.1997., 7. lpp. [3] OV L 205, 13.7.1982., 5. lpp. [4] OV L 14, 17.1.1997., 28. lpp. -------------------------------------------------- PIELIKUMS "Numurs | Apgabala nosaukums | To saimniecību skaits, kas iesniedz grāmatvedības pārskatus (1999. gads un turpmākie pārskata gadi) | GRIEĶIJA 450 | Makedonia-Thraki | 2000 | 460 | Ipiros-Peloponnisos-Nissi Ioniou | 1350 | 470 | Thessalia | 700 | 480 | Sterea Ellas-Nissi Egaeou-Kriti | 1450 | | Grieķijā kopā | 5500" | --------------------------------------------------
Oficiālais Vēstnesis L 351 , 29/12/1998 Lpp. 0015 - 0015



Padomes Regula (EK) Nr. 2825/98 (1998. gada 22. decembris), ar ko Marokas izcelsmes sagatavotu un konservētu sardīņu importam Kopienā nepiemēro kopējā muitas tarifa nodokli EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā 2. protokols 1996. gada 26. februārī parakstītajā Eiropas un Vidusjūras reģiona valstu Nolīgumā par asociācijas izveidošanu starp Eiropas Kopienu un tās dalībvalstīm, no vienas puses, un Marokas Karalisti, no otras puses, no 1999. gada 1. janvāra paredz nepiemērot muitas nodokli Marokas izcelsmes tādu sagatavotu un konservētu sardīņu importam Kopienā, kuru KN kodi ir 16041311, 16041319 un ex16042050; tā kā līdz nolīguma noslēgšanai un spēkā stāšanās dienai Kopienai šie pasākumi būtu jāievieš autonomi, IR PIEŅĒMUSI ŠO REGULU. 1. pants Tādu sagatavotu un konservētu Marokas izcelsmes sardīņu importam Kopienā, kuru KN kodi ir 16041311, 16041319 un ex16042050, muitas nodokli nepiemēro. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1999. gada 1. janvāra līdz dienai, kad stājas spēkā Eiropas un Vidusjūras reģiona valstu nolīgums ar Maroku. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 22. decembrī Padomes vārdā — priekšsēdētājs C. Einem --------------------------------------------------
Oficiālais Vēstnesis L 313 , 21/11/1998 Lpp. 0016 - 0016



Komisijas Regula (EK) Nr. 2513/98 (1998. gada 20. oktobris), ar kuru groza Regulu (EK) Nr. 1501/95, ar ko paredz sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz labības eksporta kompensāciju piešķiršanu un pasākumiem, kas jāveic, labības tirgū rodoties traucējumiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 923/96 [2], un jo īpaši tās 13. panta 11. punktu, tā kā, saskaņā ar Komisijas Regulu (EK) Nr. 1501/95 [3], kurā jaunākie grozījumi izdarīti ar Regulu (EK) Nr. 2094/98 [4], lai aprēķinātu pārstrādāto produktu eksporta kompensācijas, jāzina piemērojamie pārstrādes koeficienti; tā kā faktiski šie koeficienti ir norādīti minētās regulas I pielikumā; tā kā attiecībā uz negrauzdētu un grauzdētu iesalu šie koeficienti jākoriģē, ņemot vērā tehnikas attīstību šajā nozarē; tā kā Regula (EK) Nr. 2094/98 atjaunina šos koeficientus; tā kā jaunie koeficienti jāpiemēro no 1998. gada 1. septembra; tā kā tomēr attiecībā uz septembrī izmantotajām eksporta licencēm, kas attiecas uz iesalu, lai aprēķinātu mēneša pieaugumu, turpina piemērot koeficientus, kas ir spēkā pirms minētajā regulā paredzētajām izmaiņām; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Negrauzdētam iesalam, uz ko attiecas KN kodi 11071019 un 11071099, un grauzdētam iesalam, uz ko attiecas KN kods 11072000, Regulas (EK) Nr. 1501/95 I pielikuma pēdējā ailē "1300" un "1520" aizstāj attiecīgi ar "1270" un "1490". 2. pants Regulu (EK) Nr. 2094/98 atceļ. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1998. gada 1. septembra. Tomēr eksporta licencēm, ko izmanto no 1998. gada 1. līdz 30. septembrim, mēneša pieaugumu aprēķina, izmantojot pārstrādes koeficientus, kuri bijuši spēkā pirms 1998. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 20. novembrī Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 126, 24.5.1996., 37. lpp. [3] OV L 147, 30.6.1995., 7. lpp. [4] OV L 266, 1.10.1998., 61. lpp. --------------------------------------------------
Oficiālais Vēstnesis L 322 , 01/12/1998 Lpp. 0033 - 0035



Komisijas Regula (EK) Nr. 2581/98 (1998. gada 30. novembris), ar kuru groza Regulu (EK) Nr. 1372/95, ar ko paredz sīki izstrādātus noteikumus eksporta licenču sistēmas īstenošanai mājputnu gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 2916/95 [2], un jo īpaši tās 3. panta 2. punktu un 8. panta 12. punktu, tā kā Komisijas Regulā (EK) Nr. 1372/95 [3], kurā jaunākie grozījumi izdarīti ar Regulu (EK) Nr. 1009/98 [4], ir noteikti sīki izstrādāti noteikumi par to, kā īstenot eksporta licenču sistēmu mājputnu gaļas nozarē; tā kā to produktu sarakstu, par kuriem ir tiesības uz eksporta kompensāciju mājputnu gaļas nozarē, un to galamērķu sarakstu, par kuriem ir tiesības uz šādu kompensāciju, nesen grozīja ar Regulu (EK) Nr. 2580/98 [5]; tā kā tāpēc attiecīgi jāgroza Regulas (EK) Nr. 1372/95 I un III pielikums; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1372/95 I un III pielikumu aizstāj ar šīs regulas pielikumiem. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 30. novembrī Komisijas vārdā — Komisijas loceklis Franz Fischler [1] OV L 282, 1.11.1975., 77. lpp. [2] OV L 305, 19.12.1995., 49. lpp. [3] OV L 133, 17.6.1995., 26. lpp. [4] OV L 145, 15.5.1998., 8. lpp. [5] OV L 322, 1.12.98., 31. lpp. -------------------------------------------------- I PIELIKUMS " I PIELIKUMS Produktu kods pēc lauksaimniecības produktu eksporta kompensāciju nomenklatūras | Kategorija | Drošības naudas likme (ECU par 100 kg tīrsvara) | 010511119000010511199000010511919000010511999000 | 1 | — | 010512009000010519209000 | 2 | — | 020712109900020712909990 | 3 | 10312 | 020712909190 | 4 | 10312 | 020725109000020725909000 | 5 | 3 | 020714209900020714609900020714709190020714709290 | 6.a | 7 | 020714209900020714609900020714709190020714709290 | 6.b | 7 | 020727109990 | 7 | 3 | 020727609000020727709000 | 8 | 3 | " -------------------------------------------------- II PIELIKUMS " “III PIELIKUMS Angola Saūda Arābija Kuveita Bahreina Katara Omāna Apvienotie Arābu Emirāti Jordānija Jemenas Republika Libāna Irāna Irāka” " --------------------------------------------------
Oficiālais Vēstnesis L 113 , 15/04/1998 Lpp. 0006 - 0007



Padomes Regula (EK) Nr. 782/98 (1998. gada 7. aprīlis), ar ko groza Regulu (EK) Nr. 1626/94, kurā paredzēti konkrēti tehniski pasākumi zvejas resursu saglabāšanai Vidusjūrā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā atbilstīgi 2. pantam Padomes 1992. gada 20. decembra Regulā (EK) Nr. 3760/92, ar ko izveido Kopienas zivsaimniecības un akvakultūras sistēmu [4], kopējās zivsaimniecības politikas galvenie mērķi ir aizsargāt un saglabāt jūras ūdeņu dzīvos resursus; tā kā Starptautiskā Atlantijas tunču saglabāšanas komisija (ICCAT) 10. ārkārtas sesijā, kas notika no 1996. gada 22. līdz 29. novembrim Sansebastjanā, Spānijā, pieņēma divus ieteikumus attiecībā uz ziemeļu tunzivju zvejas darbību Vidusjūrā; tā kā ICCAT ir ieteikusi arī dažus īpašus noteikumus par ziemeļu tunzivju minimālajiem loma izmēriem; tā kā visi minētie ieteikumi ir sastādīti uz zinātnisku atzinumu pamata; tā kā Kopienas starptautisko saistību ietvaros, un jo īpaši ņemot vērā Kopienas pievienošanos ICCAT, ir lietderīgi īstenot minētos ieteikumus, lai novērstu pārmērīgu zvejas spiedienu uz ziemeļu tunzivīm; tā kā tādēļ būtu jāgroza Regula (EK) Nr. 1626/94 [5], IR PIEŅĒMUSI ŠO REGULU. 1. pants Regulu (EK) Nr. 1626/94 groza šādi: 1. Iekļauj šādu pantu: "3.a pants 1. Ir aizliegts zvejot ziemeļu tunzivis ar riņķvadu laikposmā no 1. līdz 31. augustam. 2. Ir aizliegts izmantot lidmašīnas vai helikopterus ziemeļu tunzivju zvejas operāciju atbalstam laikposmā no 1. līdz 30. jūnijam." 2. Regulas IV pielikumā: - atbilstīgo ierakstu aizstāj ar šādu tekstu: "Sugas | Minimālais izmērs | Thunnus thynnus | 70 cm vai 6,4 kg | - agrāko zemsvītras piezīmi (**) pārnumurē kā (***). 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1998. gada 7. aprīlī Padomes vārdā — priekšsēdētājs D. Blunkett [1] OV C 337, 7.11.1997., 36. lpp. [2] OV C 104, 6.4.1998. [3] OV C 73, 9.3.1998. [4] OV L 389, 31.12.1992., 1. lpp. [5] OV L 171, 6.7.1994., 1. lpp. Regulā grozījumi izdarīti ar Regulu (EK) Nr. 1075/96 (OV L 142, 15.6.1996., 1. lpp.). --------------------------------------------------
LABOJUMS
Padomes Regulai (EK) Nr. 975/98 (1998. gada 3. maijs) par apgrozībai paredzēto euro monētu nominālvērtībām
un tehniskajiem datiem
(Eiropas Savienības Oficiālais Vēstnesis L 139, 11.5.1998., 6. lpp.)
(Īpašais izd. latvie šu valodā, 10. nodaļa, 1. sējums, 116. lpp.)
Regulas nosaukumā un visā tekstā terminu “eiro ”aizstāj ar terminu “euro ”.428 10/3. sēj. Eiropas Savienības Oficiālais Vēstnesis LV